smcproject/ml-wiki-sentences huggingface dataset:
The Great Son of Sri Lanka Website of the Parliament of Sri Lanka Sri Lanka Freedom Party's official Website
This page incorporates text from the Library of Congress 's Country Studies series.
എസ്.ടി. റെഡ്യാർ ഇംഗ്ലീഷ് വിലാസം https://ml.wikipedia.org/wiki/S.
T._Reddiar ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
തമിഴ്നാട്ടിലെ തിരുനെൽവേലി ജില്ലയിൽ സമൂഹരംഗപുരത്ത് 1855-ലാണ് സുബ്ബയ്യ തെന്നാട്ടു റെഡ്യാർ എന്ന എസ്.ടി. റെഡ്യാർ ജനിച്ചത്.
മലയാളത്തിലെ പുസ്തക പ്രസാധനത്തെ ജനകീയവത്കരിച്ചത് എസ്.ടി. റെഡ്യാരായിരുന്നു.
എഴുത്തച്ഛനും കുഞ്ചൻ നമ്പ്യാരും ഉൾപ്പെടെയുള്ളവരുടെ കൃതികൾ അച്ചടിരൂപത്തിൽ ഉത്സവപ്പറമ്പിലും അങ്ങാടിയിലും കുറഞ്ഞവിലയ്ക്കു വിറ്റു കൊണ്ട് റെഡ്യാർ അതിനെ സാമാന്യജനങ്ങൾക്ക് പ്രാപ്യമാക്കി.
1886-ൽ കൊല്ലത്ത് വിദ്യാഭിവർദ്ധിനി (വി.വി.) പ്രസ്സ് സ്ഥാപിച്ചു .
ജീവിത രേഖ 1855 ജനനം 1872 കൊല്ലത്തെത്തി പുസ്തകവ്യാപാരം തുടങ്ങി 1886 വിദ്യാഭിവർദ്ധിനി (വി.വി.) പ്രസ്സ് ആരംഭിച്ചു 1915 മരണം ഇതും കാണുക എസ്.റ്റി.
റെഡ്യാർ ആൻഡ് സൺസ് അവലംബം പുറംകണ്ണികൾ
http://1.bp.blogspot.com/-PFP1jUTrZNc/TdueO-E4BfI/AAAAAAAAAEw/vOjjmBn_baU/s1600/s_t_reddiar.jpg കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അച്ചടി - മലയാളത്തിൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അതിരാളൻ ഭഗവതി ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
തലശ്ശേരിയിലെ അണ്ടലൂർക്കാവിൽ വണ്ണാൻ സമുദായക്കാർ കെട്ടിയാടിക്കുന്ന തെയ്യമാണ് അതിരാളൻ ഭഗവതി .
ഈ തെയ്യത്തിന്റെ കൂടെ രണ്ടുമക്കളും ഉണ്ടാകും.
അതിരാളൻ ഭഗവതി സീതാദേവിയും, മക്കൾ തെയ്യങ്ങൾ ലവനും, കുശനുമാണെന്നാണ് ഐതിഹ്യം.
അതിരാളൻ കോട്ട ഭരിച്ചിരുന്ന കുഞ്ഞിക്കന്നിയുടെ സ്മരണയുണർത്തുന്നതാണ് അതിരാളൻ ഭഗവതിയെന്ന വിശ്വാസവും ഉണ്ട്.
അവലംബം ഫോക്‌ലോർ നിഘണ്ടു, എം.വി. വിഷ്ണുനമ്പൂതിരി
തെയ്യം എന്ന അനുഷ്ഠാനകലയുമായി ബന്ധപ്പെട്ട ഈ ലേഖനം അപൂർണ്ണമാണ്‌.
അതിവിശിഷ്ടവ്യക്തി ഇംഗ്ലീഷ് വിലാസം https://ml.wikipedia.org/wiki/VIP നിഷ്നി നോവ്ഗൊറോഡിലെ പ്രധാന ട്രെയിൻ സ്റ്റേഷനിലെ "വിഐപി ഹാൾ" (മുമ്പ് റോയൽ ഫാമിലി ഹാൾ)
പദവിയ്ക്കും പ്രാധാന്യത്തിനുമനുസരിച്ച് പ്രത്യേക അവകാശങ്ങൾ അനുവദിച്ചുനല്കപ്പെട്ടിട്ടുളള വ്യക്തികളാണ് അതിവിശിഷ്ടവ്യക്തികൾ അഥവാ Very Important Persons (VIP) .
ഇവരെ അതിപ്രധാനവ്യക്തികൾ എന്നും പറയാറുണ്ട് സുപ്രസിദ്ധവ്യക്തികൾ, സംസ്ഥാന തലവൻമാർ, സർക്കാരിലെ തലവൻമാർ, മറ്റു രാഷ്ട്രീയക്കാർ , ഉന്നത ഉദ്യോഗസ്ഥർ, അതിസമ്പന്നർ, ഉന്നതതല സംസ്ഥാപനങ്ങളിലെ അധികാരികൾ, സമ്പന്ന വ്യക്തികൾ, കൂടാതെ പ്രത്യേക പരിഗണന അർഹിക്കുന്ന സാമൂഹ്യപ്രസക്തിയുളള വ്യക്തികൾ എന്നിവ൪ അതിവിശിഷ്ടവ്യക്തികൾക്കുദാഹരണങ്ങളാണ്.
ഇത്തരം പ്രത്യേക പരിഗണനയിൽ ഉയർന്ന സുഖസൗകര്യങ്ങളും സേവനങ്ങളുമടങ്ങിയിരിക്കുന്നു.
ടിക്കറ്റുകൾ പോലുളള വിഷയങ്ങളിൽ വിഐപി എന്നതുകൊണ്ടുദ്ദേശിക്കുന്നത് മുന്തിയത് എന്നാണ്.
വിഐപി ടിക്കറ്റ് ആർക്കു വാങ്ങാൻ സാധിക്കുമെങ്കിലും അത് സാധാരണമായതിനെക്കാൾ വ്യത്യസ്തമാണ്.
അതീവവിശിഷ്ടവ്യക്തി (Very Very Important Person)
അതിവിശിഷ്ടവ്യക്തികളിൽ തന്നെ പദവി കൊണ്ട‌് മുന്തിയ പരിഗണനയും സുരക്ഷയും നല്കേണ്ടവരെ അതീവവിശിഷ്ടവ്യക്തികൾ (വിവിഐപി) അഥവാ ഉന്നതപ്രധാനവ്യക്തികൾ എന്നു പറയുന്നു.
രാജ്യത്തെ പ്രധാനമന്ത്രി, പ്രസിഡൻ്റ് തുടങ്ങിയവരൊക്കെ അതിവിശിഷ്ടവ്യക്തികൾ എന്നതിലുപരി അതീവവിശിഷ്ടവ്യക്തികൾ കൂടിയാണ്.
അവലംബം ബാഹ്യ ലിങ്കുകൾ Look up very important person on Wiktionary .
അതിവിശിഷ്ടസേവാ മെഡൽ ഇംഗ്ലീഷ് വിലാസം https://ml.wikipedia.org/wiki/Ati_Vishisht_Seva_Medal
ഇന്ത്യൻ സേനയിലെ സൈനികർക്ക് അതിവിശിഷ്ടസേവനങ്ങൾക്ക് ഇന്ത്യാ ഗവണ്മെന്റ് നൽകുന്ന പുരസ്കാരമാണ് അതിവിശിഷ്ടസേവാ മെഡൽ അഥവാ AVSM .
മരണാനന്തരമായും ഈ പുരസ്കാരം നൽകാറുണ്ട്.
ഈ പുരസ്കാരത്തിനർഹമായ സൈനികർ യൂണിഫോമിൽ AVSM റിബൺ ധരിക്കുന്നു.
കൂടാതെ പ്രസ്തുത സൈനികന്റെ പേരിനോടൊപ്പം AVSM എന്ന് അഭിസംബോധന ചെയ്യുന്നു.
അതിരുചിര
എ.ആർ. രാജരാജവർമ്മയുടെ വൃത്തമഞ്ജരിയിൽ സൂചിപ്പിച്ചിട്ടുള്ള വൃത്തമാണ് അതിരുചിര .
അതിജഗതി ഛന്ദസ്സിൽ പെടുന്ന വൃത്തമാണിത്.
ലക്ഷണം “ ചതുര്യതിർഹ്യതിരുചിരാ ജഭസ്ജഗം ”
പാദത്തിൽ ജ,ഭ,സ,ജ ഗണങ്ങളും അവസാനം ഗുരുവുമാണ് ഉണ്ടാവേണ്ടത്.
നാലാമത്തെ അക്ഷരത്തിൽ യതി ഉണ്ടായിരിക്കണം.
ഉദാഹരണം “
സരസ്വതി സ്വതിരുചിരാംഗി ഭാസുരേ സുരാസുരപ്രവരകിരീടകോടിയിൽ ചരിക്കുമച്ചരണസരോജമെപ്പൊഴും സ്മരിക്കുമിച്ചപലനു ബോധമേകണം ” ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 മേയ് മുതൽ തുടരുന്നു.
അതിരുങ്കൽ സുഭാഷ് ഇംഗ്ലീഷ് വിലാസം https://ml.wikipedia.org/wiki/Athirunkal_Subhash
ഒരു മലയാള നാടക ഹാസ്യനടനാണ് അതിരുങ്കൽ സുഭാഷ് .
മികച്ച ഹാസ്യനടനുള്ള സംസ്ഥാന പുരസ്കാരം ഇദ്ദേഹത്തിനു ലഭിച്ചിട്ടുണ്ട്.
അപ്പിഹിപ്പി വിനോദിനൊപ്പമാണ് ഈ പുരസ്കാരം ലഭിച്ചത്.
ചില നാടകങ്ങൾ പഞ്ചനക്ഷത്ര സ്വപ്നം കണ്ണാടിയിലെ നകുലൻ പുരസ്കാരങ്ങൾ 2012-ൽ മികച്ച ഹാസ്യ നടനുള്ള പുരസ്കാരം ( കണ്ണാടിയിലെ നകുലൻ ) മികച്ച സഹനടനുള്ള കെ.സി.ബി.സി. പുരസ്കാരം ( പഞ്ചനക്ഷത്ര സ്വപ്നം‌ ) അവലംബം
അതിരുചിരം (ജഗതിച്ഛന്ദസ്സ്)
വൃത്തമഞ്ജരിയിൽ പ്രതിപാദിക്കുന്ന ഒരു വൃത്തമാണ് അതിരുചിരം.
ഇത് ജഗതി ഛന്ദസ്സിലുള്ള വൃത്തമാണ് ലക്ഷണം “ നജനസ ചേരുകിലതിരുചിരം ” അവലംബം ↑ വൃത്തമ‍‍ഞ്ജരി, ഏ.
അതിരുചിരം (പ്രകൃതിച്ഛന്ദസ്സ്)
അതിരുചിരം ഒരു മലയാളഭാഷാ വൃത്തമാണ്.
പ്രകൃതി ഛന്ദസ്സിലുള്ള വൃത്തമാണിത്.
ലക്ഷണം “ ഇരുപതുലഘുവൊരു ഗുരുവൊടൊടുവിലതിരുചിരമതാം ”
ആറ് നഗണവും ഒരു സഗണവും ചേർന്ന വൃത്തമാണ് അതിരുചിരം.
അവലംബം ↑ വൃത്തമജ്ഞരി ഏ.
ആർ.രാജരാജവർമ്മ വൃത്തമഞ്ജരിയിലെ വൃത്തങ്ങൾ
ഇനിയെങ്കിലും ഇംഗ്ലീഷ് വിലാസം https://ml.wikipedia.org/wiki/Iniyenkilum
ജിയോ മൂവീസിന്റെ ബാനറിൽ എൻ.ജി. ജോൺ നിർമ്മിച്ച് ഐ.വി. ശശി സംവിധാനം ചെയ്ത മലയാള ചലച്ചിത്രമാണ് ഇനിയെങ്കിലും .
ടി. ദാമോദരനാണ് കഥയും തിരക്കഥയും സംഭാഷണവുമെഴുതിയത്.
ഈ ചിത്രം 1983ൽ പ്രദർശനത്തിനെത്തി.
രതീഷ് , ലാലു അലക്സ് , മോഹൻലാൽ , മമ്മൂട്ടി , ബാലൻ കെ. നായർ , കുഞ്ഞാണ്ടി , സി.ഐ. പോൾ , ടി.ജി. രവി , റാണി പത്മിനി , സീമ , കോട്ടയം ശാന്ത , ക്യാപ്റ്റൻ രാജു , രവീന്ദ്രൻ , അടൂർ ഭാസി , ശങ്കരാടി , ശ്രീനിവാസൻ തുടങ്ങിയവർ ഈ ചിത്രത്തിൽ അഭിനയിച്ചു.
മമ്മൂട്ടി ഈ സിനിമയിൽ വില്ലൻ വേഷമാണ്.
അവലംബം ↑ ഇനിയെങ്കിലും (1982) malayalasangeetham.info ↑ ഇനിയെങ്കിലും (1982) www.malayalachalachithram.com പുറത്തേക്കുള്ള കണ്ണികൾ
ഇനിറ്റാവോ, മിസാമിസ് ഒറിയെന്റാൽ
ഇനിറ്റാവോ Initao , officially the Municipality of Initao , ഫിലിപ്പൈൻസിലെ മിസാമിസ് ഒറിയന്റാൽ പ്രവിശ്യയിലുള്ള ഒരു മുനിസിപ്പാലിറ്റിയാണ്.
2015 സെൻസസ് പ്രകാരം, 32,370 ആണിവിടുത്തെ ജനസംഖ്യ..
[./Initao,_Misamis_Oriental#cite_note-PSA15-10-3 [3] ] ഇത് പ്രവിശ്യയായ കഗയാൻ ഡി ഓറോയുടെ പടിഞ്ഞാറായി ഏതാണ്ട് 39 കിലോമീറ്റർ (128,000 അടി)
അകലെയാണ് സ്ഥിതിചെയ്യുന്നത്,ഈ നഗരം, ഇലിഗാൻ സിറ്റിയിൽനിന്നും 29 kilometres (18 mi) കിഴക്കായും ഏതാണ്ട്,ഫിലിപൈൻസിന്റെ തലസ്ഥാനമായ മനിലയിൽ നിന്നും 767 kilometres (477 mi) തെക്കും തെക്കു കിഴക്കുമായി സ്ഥിതിചെയ്യുന്നു.
ഭാഗികമായി നഗരവത്കരിക്കപ്പെട്ടിരിക്കുന്ന ഈ നഗരത്തിലെ ജനങ്ങളുടെ തൊഴിൽ മത്സ്യബന്ധനവും കൃഷിയുമാണ്.
എന്നിരുന്നാലും, അനേകം വ്യവസായസ്ഥാപനങ്ങൾ ഈ പട്ടണത്തെ പല രീതിയിലും സ്വയംപര്യാപ്തമാക്കിയിരിക്കുന്നു.
എല്ലാ സർക്കാർ സ്ഥാപനങ്ങളും നഗരമദ്ധ്യത്തിലുള്ള പൊബ്ലാസിയോൺ എന്ന പ്രത്യേക സ്ഥലത്ത് കേന്ദ്രീകരിച്ചിരിക്കുന്നു.
ഇലിഗാൻ ഉൾക്കടൽ, അതിന്റെ ബീച്ച് എന്നിവ ഇവിടത്തെ ആകർഷണമാണ്.
കൊടുങ്കാറ്റും അതുപോലുള്ള പ്രകൃതിപ്രതിഭാസങ്ങളും ഇവിടെ വളരെ അപൂർവ്വമാണ്.
ഇവിടത്തെ ഏറ്റവും പ്രധാന ആഘോഷം പുണ്യവാളനായ ഫ്രാൻസിസ് സേവിയറിന്റെ പേരിലുള്ള ഫിയസ്റ്റ ആണ്.
എല്ലാ ഡിസംബർ2നും 3നും പ്രധാന ആഘോഷങ്ങളോടെ നടക്കുന്ന ഈ പരിപാടി ഒരാഴ്ച നീണ്ടുനിൽക്കുന്നു.
ബറൻഗേയ്‌കൾ Rural area
ഇനിറ്റാവോ രാഷ്ട്രീയമായി 16 ബറൻഗേയ്‌കൾ ആയി വിഭജിച്ചിട്ടുണ്ട്.
ഗ്രാമത്തിനു ഫിലിപ്പിനോ ഭാഷയിൽ പറയുന്ന പേരാണ് ബറൻഗേയ്‌.
Aluna Andales Apas Calacapan Gimangpang Jampason Kamelon Kanitoan Oguis Pagahan Poblacion Pontacon San Pedro Sinalac Tawantawan Tubigan lawis ചരിത്രം
L.M. Neri, A.M.M. Ragrario, E.C.R. Robles, and A.J. Carlos, എന്നിവർ നടത്തിയ ഗവേഷണഫലമായിക്കിട്ടിയ വിവരങ്ങളനുസരിച്ച്, ഇനിറ്റാവോയിലെ യഥാർത്ഥ നാട്ടുകാർ ബുക്കിദ്‌നോണുകൾ ആണ്.
അവർ വലിയ രണശൂരരും തങ്ങളുടെ പ്രദേശം സംരക്ഷിക്കാനായി ജീവൻ വരെ ത്യജിക്കാൻ തയാറുള്ളവരായിരുന്നു.
ആദ്യ കുലം ഭരിച്ചിരുന്നത്, ദത്തു ഹുക്കോം, ദത്തു തമ്പറോങ്, ദത്തു പുലഗോയാൻ എന്നീ 3 സഹോദരങ്ങൾ ആയിരുന്നുവത്രെ.
ഇവർക്ക് പതിനാറാം നൂറ്റാണ്ടിൽ ഇനിറ്റാവോയെ ആക്രമിക്കാൻ വന്ന മോറോ അക്രമണകാരികളെ പ്രതിരോധിക്കണമായിരുന്നു.
മോറോ കടൽക്കൊള്ളക്കാരുടെ നിരന്തരമായ ആക്രമണങ്ങളെ പ്രതിരോധിക്കേണ്ടിവന്നതുകൊണ്ടായിരിക്കാം ഇനിറ്റാവോയിലെ ജനങ്ങൾ എപ്പോഴും യുദ്ധസന്നദ്ധരായി നലകൊണ്ടത്.
അവരെ പെട്ടെന്ന് ദെഷ്യം വരുന്നവരും ചൂടന്മാരും ഭയമില്ലാത്തവരുമായി കരുതിയിരുന്നു.
ഇനിറ്റ് എന്ന വാക്കിനർത്ഥം ചൂട് എന്നാണ്.
താവോ എന്നാൽ ജനങ്ങൾ.
ഈ രണ്ടു വാക്കുകളും ചേർന്നാണ് ഇനിറ്റാവോ എന്ന പദം ഉണ്ടായത്.
കഥകളനുസരിച്ച് ഈ ജനത മോറോ ജനതയെ തോല്പിച്ചു.
ഇതിന്റെ പ്രതീകമായി ഇനിറ്റാവോ നദിയുടെ തീരങ്ങളിൽമുഴുവൻ മുളകൾ നട്ടത്രെ.
മുളകൾ സമാധാനത്തെ കാണിക്കുന്നു.
In the 2015 census, the population of Initao, Misamis Oriental, was 32,370 people,[./Initao,_Misamis_Oriental#cite_note-PSA15-10-3 [3] ] with a density of 300 inhabitants per square kilometre or 780 inhabitants per square mile .
പ്രധാന ആകർഷണങ്ങൾ Lasang Initao Beach അവലംബം ↑ ↑
ഇനുവിയാല്യൂട്ട് ഇംഗ്ലീഷ് വിലാസം https://ml.wikipedia.org/wiki/Inuvialuit
പടിഞ്ഞാറൻ കനേഡിയൻ ആർട്ടിക് മേഖലയിൽ താമസിക്കുന്ന ഇന്യൂട്ട് ജനങ്ങളാണ് ഇൻ‌വിയാല്യൂട്ട് അല്ലെങ്കിൽ വെസ്റ്റേൺ കനേഡിയൻ ഇൻ‌യൂട്ട് .
അവർ മറ്റെല്ലാ ഇന്യൂട്ടുകളേയുംപോലെ അലാസ്കയിൽ നിന്ന് കിഴക്കൻ പ്രദേശങ്ങളിലേയ്ക്കു കുടിയേറിയ തുളെ വംശജരുടെ പിൻഗാമികളാണ്.
അവരുടെ ജന്മദേശമായ ഇനുവിയാല്യൂട്ട് സെറ്റിൽമെന്റ് റീജിയൻ, അലാസ്കൻ അതിർത്തിയിൽ നിന്നുള്ള ആർട്ടിക് സമുദ്രതീരപ്രദേശം മുതൽ കിഴക്ക് ബ്യൂഫോർട്ട് കടലിലൂടെയും ഏതാനും പടിഞ്ഞാറൻ കനേഡിയൻ ആർട്ടിക് ദ്വീപുകൾ , അതുപോലെതന്നെ അക്ലവിക്ക് ഉൾനാടൻ സമൂഹം, യൂക്കോണിന്റെ ഭാഗം എന്നിവകൂടി ഉൾപ്പെടുന്ന ആമുണ്ട്സെൻ ഉൾക്കടലിനപ്പുറവും ഉൾക്കൊള്ളുന്നു.
1984 ൽ ഇനുവിയാല്യൂട്ട് അന്തിമ കരാറിന്റെ ഭാഗമായി ഈ പ്രദേശം അടയാളപ്പെടുത്തപ്പെട്ടു.
ചരിത്രവും കുടിയേറ്റവും
ഇരുപതാം നൂറ്റാണ്ടിനുമുമ്പ് ഇനുവിയാല്യൂട്ട് സെറ്റിൽമെന്റ് മേഖലയിൽ പ്രാഥമികമായി സിഗ്ലിറ്റ് ഇന്യൂട്ടുകളാണ് അധിവസിച്ചിരുന്നെങ്കിലും പത്തൊൻപതാം നൂറ്റാണ്ടിന്റെ രണ്ടാം പകുതിയിൽ പുതിയ രോഗങ്ങളുടെ ആവിർഭാവത്തോടെ അവരുടെ എണ്ണം ക്ഷയിച്ചു.
ഹഡ്‌സൺസ് ബേ കമ്പനിയിൽ നിന്നും യൂറോപ്യൻ വിപണികളിൽ നിന്നുമുള്ള രോമ ഉത്പന്നങ്ങളുടെ പുതിയ ആവശ്യകതകൾ നുനാത്താമ്യൂട്ട്, അലാസ്ക ഇന്യൂട്ട് വംശജരെ 1910 കളിലും 20 കളിലും പരമ്പരാഗത സിഗ്ലിറ്റ് പ്രദേശങ്ങളിലേക്ക് ഭാഗികമായി ആകർഷിക്കപ്പെടുകയും അവർ ഇവിടേയ്ക്ക് കുടിയേറുകയും ചെയ്തു.
സിഗ്ലിറ്റ് പ്രദേശത്തേയ്ക്കു കുടിയേറിയ നുനാത്താമ്യൂട്ടുകൾ ഊമ്മർമ്യൂട്ട് എന്നറിയപ്പെട്ടു.
യഥാർത്ഥത്തിൽ സിഗ്ലിറ്റുകളും ഊമ്മർമ്യൂട്ടുകളും തമ്മിൽ കടുത്ത അനിഷ്ടമുണ്ടായിരുന്നു.
എന്നാൽ ഈ വ്യത്യാസങ്ങൾ കാലക്രമേണ അപ്രത്യക്ഷമാകുകയും രണ്ട് തദ്ദേശീയ വിഭാഗങ്ങളുംതമ്മിൽ വിവാഹബന്ധങ്ങൾ ഉടലെടുക്കുകയും ചെയ്തു.
മെച്ചപ്പെട്ട ആരോഗ്യസംരക്ഷണവും നുനാത്താമ്യൂട്ടുകളുമായുള്ള വിജാതീയ വിവാഹബന്ധങ്ങളും കാരണമായി ഇനുവിയാല്യൂട്ടുകളുടെ എണ്ണം ഇപ്പോൾ ഏകദേശം 3,100 ആയി വർദ്ധിച്ചു.
ഇനുവിയാല്യൂട്ട്  സെറ്റിൽമെന്റ് റീജിയൻ 2006-ലെ പരമ്പരാഗത വിജ്ഞാന റിപ്പോർട്ടിലൂടെ അധിക നാമകരണ സവിശേഷതകൾ തിരിച്ചറിഞ്ഞു.
പടിഞ്ഞാറ് ഭാഗത്ത് താമസിക്കുന്ന ഇൻ‌വിയൂല്യൂട്ടിനെ കിഴക്കൻ ജനതകൾ ഉലിനിർമിയട്ട് (യുലിനിക്) എന്ന് വിളിക്കുന്നു.
കിഴക്ക് ഭാഗത്തുള്ള ഇൻ‌വിയാല്യൂട്ടിനെ പടിഞ്ഞാറൻ ജനത കിവാനിൻ‌മ്യൂട്ട് (കിവാലിനിക്) എന്ന് വിളിക്കുന്നു.
ഉലുക്തോക്കിന്റെ ഇൻയൂട്ട് സിഗ്ലിറ്റോ ഉമ്മർമിയൂട്ടോ അല്ല, മറിച്ച് കോപ്പർ ഇൻയൂട്ട് ആണ്, ഹോൾമാൻ എന്ന് വിളിക്കപ്പെടുന്നതിന്റെ തദ്ദേശീയ നാമമായ ഉലുക്തോക്കിന് ശേഷം ഉലുക്തോക്മുട്ട് എന്ന് സ്വയം വിശേഷിപ്പിക്കുന്നു.
മക്കെൻസി വാലി പൈപ്ലൈൻ ഇൻ‌വിയാല്യൂട്ട്, ഗ്വിചിൻ പ്രദേശങ്ങളിലൂടെ കടന്നുപോകുന്നു.
അവലംബം ↑ ↑ Map of the Inuvialuit Settlement Region ↑ Map of the Inuvialuit Settlement Region including communities ↑ All figures from the Canada 2006 Census , Aklavik , Inuvik , Paulatuk , Sachs Harbour (Inuvaluit figure is for all Aboriginal peoples), Tuktoyaktuk and Ulukhaktok .
↑ ↑ {{ cite journal }} : Cite journal requires | journal= ( help ) ↑
ഇനെസ് ഐച്ച്മുള്ളർ ഇംഗ്ലീഷ് വിലാസം https://ml.wikipedia.org/wiki/Ines_Eichm%C3%BCller
ഒരു ജർമ്മൻ രാഷ്ട്രീയക്കാരിയും രാഷ്ട്രീയ പ്രവർത്തകയുമാണ് ഇനെസ് ഐച്ച്മുള്ളർ (ജനനം 1 മെയ് 1980).
അലയൻസ് 90/ദി ഗ്രീൻസ് രാഷ്ട്രീയ പാർട്ടിയുടെ ഔദ്യോഗിക യുവജന സംഘടനയായ ഗ്രീൻ യൂത്തിന്റെ ബവേറിയൻ ചാപ്റ്ററിന്റെ സ്ഥാപക അംഗമാണ് അവർ.
2003 മുതൽ 2005 വരെ ഗ്രീൻ യൂത്തിന്റെ ദേശീയ വക്താവായി സേവനമനുഷ്ഠിച്ചു.
2004 മുതൽ 2010 വരെ ഫെഡറൽ വിമൻസ് കൗൺസിൽ ഓഫ് അലയൻസ് 90/ദി ഗ്രീൻസിന്റെ പ്രെസിഡിയത്തിൽ ഐക്മുള്ളർ സേവനമനുഷ്ഠിച്ചു.
2009-ൽ അവർ പാർട്ടിയുടെ ഗോസ്റ്റൻഹോഫ് ബ്രാഞ്ചിന്റെ വക്താവായിരുന്നു.
ജർമ്മൻ പാർലമെന്റിൽ സേവനമനുഷ്ഠിക്കുന്ന ആദ്യത്തെ ട്രാൻസ്‌ജെൻഡർ ആയ ടെസ്സ ഗാൻസെററെ അവർ വിവാഹം കഴിച്ചു.
1980 മേയ് 1-ന് ബവേറിയയിലെ ന്യൂൺബെർഗർ ലാൻഡിലാണ് ഐക്മുള്ളർ ജനിച്ചത്.
1996-ൽ ന്യൂറംബർഗ് നഗരത്തിൽ നിന്ന് അവരുടെ സ്‌കൂളിന്റെ കെട്ടിടത്തിന്റെ മേൽക്കൂരയിൽ ഫോട്ടോവോൾട്ടെയ്‌ക്ക് സിസ്റ്റം സ്ഥാപിക്കുന്ന പദ്ധതിക്ക് പാരിസ്ഥിതിക പുരസ്‌കാരം ലഭിച്ചു.
അവർ 2000-ൽ ന്യൂറംബർഗിലെ ഹൈസ്കൂളിൽ നിന്ന് ബിരുദം നേടി.
എർലാംഗൻ-ന്യൂറംബർഗ് സർവകലാശാലയിൽ പൊളിറ്റിക്കൽ സയൻസും സോഷ്യോളജിയും പഠിക്കാൻ ഐക്മുള്ളർ പോയി.
അവിടെ ന്യൂറംബർഗ് വനിതകൾക്കുള്ള സോണ്ട ക്ലബ്ബ് "യംഗ് വിമൻ ഇൻ പബ്ലിക് അഫയേഴ്സ് അവാർഡ്" അവർക്ക് ലഭിച്ചു.
അവർ സർവകലാശാലയിലെ വിദ്യാർത്ഥി സർക്കാരിലെ അംഗമായിരുന്നു.
യൂറോപ്യൻ യംഗ് ഡിസിഷൻ മേക്കേഴ്‌സ് ഇനിഷ്യേറ്റീവ് ഓഫ് ദി ഇന്റർ യൂറോപ്യൻ ഫോറം ഓൺ പോപുലേഷൻ ആന്റ് ഡെവെലോപ്മെന്റ് ഓൺ  സെക്ഷ്വൽ ആന്റ് റിപ്രൊഡക്ടീവ് റൈറ്റ്സ് ആന്റ് ഹെൽത്ത്ന്റെ സജീവ അംഗമാണ് ഐക്മുള്ളർ.
ബവേറിയയിലെ ലാൻഡ്‌ടാഗിലെ അലയൻസ് 90/ദി ഗ്രീൻസ് എന്ന സംഘടനയുടെ ലിംഗസമത്വ വക്താവായിരുന്ന കാലത്ത് അവർ ക്ലോഡിയ സ്റ്റാമിന്റെ സ്റ്റാഫിൽ ജോലി ചെയ്തിരുന്നു.
അലയൻസ് 90/ദി ഗ്രീൻസിന്റെ ഔദ്യോഗിക യുവജന സംഘടനയായ ഗ്രീൻ യൂത്ത് ബവേറിയയുടെ സ്ഥാപക അംഗമായിരുന്നു അവർ.
1998 മുതൽ 2000 വരെ സംഘടനയുടെ സംസ്ഥാന തലത്തിൽ ബവേറിയൻ റീജിയണൽ അസോസിയേഷന്റെ വക്താവായി സേവനമനുഷ്ഠിച്ചു.
Eichmüller സമത്വത്തിനായുള്ള അസോസിയേഷന്റെ സ്പെഷ്യലിസ്റ്റ് ഫോറത്തെ ഏകോപിപ്പിച്ചു.
മാർച്ച് 2003 മുതൽ മെയ് 2005 വരെ അവർ ഗ്രീൻ യൂത്തിന്റെ ദേശീയ വക്താവായി പ്രവർത്തിച്ചു.
2000 മുതൽ 2002 വരെ ന്യൂറംബർഗിലെ അലയൻസ് 90/ദി ഗ്രീൻസിന്റെ ജില്ലാ ചെയർവുമണായി അവർ മുമ്പ് സേവനമനുഷ്ഠിച്ചിട്ടുണ്ട്.
2003-ൽ അവർ ന്യൂറംബർഗ് സിറ്റി കൗൺസിൽ തിരഞ്ഞെടുപ്പിൽ സ്ഥാനാർത്ഥിയായിരുന്നു.
2004-ൽ ഫെഡറൽ വിമൻസ് കൗൺസിൽ ഓഫ് അലയൻസ് 90/ദി ഗ്രീൻസിന്റെ പ്രെസിഡിയം അംഗമായി അവർ നിയമിതയായി, 2010 വരെ ആ പദവിയിൽ സേവനമനുഷ്ഠിച്ചു.
2009-ൽ അലയൻസ് 90/ദി ഗ്രീൻസിന്റെ ഗോസ്റ്റൻഹോഫ് ബ്രാഞ്ചിന്റെ വക്താവായിരുന്നു.
അവരുടെ രാഷ്ട്രീയ പ്രവർത്തനം ലിംഗസമത്വം, എൽജിബിടിക്യു അവകാശങ്ങൾ, പരിസ്ഥിതി നയം, മനുഷ്യാവകാശങ്ങൾ, അക്രമരഹിതവും സമാധാനപരവുമായ നയതന്ത്ര ചർച്ചകൾ എന്നിവയിൽ ശ്രദ്ധ കേന്ദ്രീകരിച്ചു.
2013 മുതൽ സ്ത്രീകൾക്കും പെൺകുട്ടികൾക്കുമെതിരായ അതിക്രമങ്ങൾ അവസാനിപ്പിക്കുന്നതിനുള്ള പ്രവർത്തനങ്ങൾക്കായി ധനസമാഹരണത്തിൽ സജീവമാണ്.
ഐക്മുള്ളർ രാഷ്ട്രീയക്കാരിയായ ടെസ്സ ഗാൻസെററെ വിവാഹം കഴിച്ചു.
എന്നാൽ ദമ്പതികൾ വേർപിരിഞ്ഞതായി റിപ്പോർട്ടുണ്ട്.
അവർക്ക് രണ്ട് ആൺമക്കളുണ്ട്.
ഇനുപ്യാക് ഭാഷ
ഇനുപ്യാക് ഭാഷ അലാസ്കയിലെ വടക്കു വടക്കുപടിഞ്ഞാറൻ പ്രദേശങ്ങളിലെ ഇന്യൂട്ട് ഭാഷകളിലെ ഭാഷാഭേദങ്ങളിലൊന്നാണ്.
ഇനുപ്യാക് ജനതയാണിത് സംസാരിക്കുന്നത്.
യുപ്പിക്ക്-ഇന്യൂട്ട് ഭാഷാഗോത്രത്തിൽപ്പെട്ടതാണീ ഭാഷ.
2000 പേർ മാത്രമേ ലോകത്ത് ഈ ഭാഷ സംസാരിക്കുന്നവരായിട്ടുള്ളു.
ഇനുപ്യാക്യാ എന്ന നാമം ഇനുപ്പിയാത്തുൻ, ഇനുപ്പിയാക്ക്, ഇഞുപ്പിയാക്ക് , ഇന്യുപ്പിയാക്ക് Inyupeat , , ഇന്യുപ്പിയാത്ത്, ഇന്യുപ്പീറ്റ്, ഇന്യുപ്പിക്ക് , ഇനുപ്പിക്ക് എന്നിങ്ങനെ വ്യത്യസ്തമായി ഉച്ചരിച്ചുവരുന്നുണ്ട്.
ഇനുപ്യാക്ക് ഭാഷയിൽ ഏകവചനം, ബഹുവചനം, ദ്വിവചനം എന്നിവയുണ്ട്.
എന്നാൽ, ലിംഗവിവേചനമില്ല.
ആർട്ടിക്കിളുകളും ഇല്ല.
ഇനുയാമ കാസിൽ ഇംഗ്ലീഷ് വിലാസം https://ml.wikipedia.org/wiki/Inuyama_Castle
ജപ്പാനിലെ ഐച്ചി പ്രിഫെക്ചറിലെ ഇനുയാമ നഗരത്തിൽ സ്ഥിതി ചെയ്യുന്ന യമാജിറോ-ശൈലിയിലുള്ള ഒരു ജാപ്പനീസ് കോട്ടയാണ് ഇനുയാമ കാസിൽ (犬山城, Inuyama-jō) .
ഐച്ചിയുടെയും ഗിഫു പ്രിഫെക്ചറുകളുടെയും അതിർത്തിയായി വർത്തിക്കുന്ന കിസോ നദിയെ ഈ കോട്ട അഭിമുഖീകരിക്കുന്നു.
നിലവിലുള്ള 12 പ്രീ-ആധുനിക ടെൻഷുകളിലൊന്നായ ഇനുയാമ കാസിലിന്റെ ടെൻഷു, 1580-കളുടെ അവസാനം മുതൽ ശേഷിക്കുന്ന ഏറ്റവും പഴയ ടെൻഷുവായി നിർണ്ണയിക്കപ്പെടുന്നു.
2018 മുതൽ ഈ കോട്ട ഒരു ദേശീയ ചരിത്ര സ്ഥലമാണ്.
ഇപ്പോൾ ഇനുയാമ നഗരത്തിൽ കിസോ നദിക്ക് അഭിമുഖമായി ഒരു കുന്നിൻ മുകളിലാണ് ഇനുയാമ കാസിൽ സ്ഥിതി ചെയ്യുന്നത്.
"ജപ്പാനിലെ ഏറ്റവും പഴയ കോട്ട" എന്ന് ചരിത്രപരമായ യാതൊരു ന്യായീകരണവുമില്ലാതെ ഇനുയാമ കാസിൽ പലപ്പോഴും അവകാശപ്പെടുന്നു.
എന്നിരുന്നാലും, എഡോ കാലഘട്ടം ടെൻഷുകാകുവിനെ അതേപടി നിലനിർത്തിയ 12 കോട്ടകളിൽ ഒന്നാണ് ഇനുയാമ കാസിൽ.
ഇതിന്റെ പ്രധാന ഗോപുരം ചെറുതാണ്.
എന്നാൽ അതിന്റെ സങ്കീർണ്ണമായ രൂപം കാരണം, കോണിനെ ആശ്രയിച്ച് വ്യത്യസ്ത സിലൗട്ടുകൾ കാണിക്കുന്നു.
ശേഷിക്കുന്ന 12 പ്രധാന ഗോപുരങ്ങളിൽ, ഇനുയാമ കാസിലിലെ ടെൻഷുവിനെയും മാറ്റ്‌സുമോട്ടോ കാസിൽ , ഹിക്കോൺ കാസിൽ , ഹിമേജി കാസിൽ എന്നിവയും ജപ്പാന്റെ ദേശീയ നിധിയായി നിയുക്തമാക്കിയിരിക്കുന്നു .
ഹീയാൻ കാലഘട്ടത്തിലെ എൻഗിഷികി എ ഷിന്റോ ദേവാലയം അനുസരിച്ച്, ഹരിത്സുന ദേവാലയം കോട്ടയ്ക്ക് വഴിയൊരുക്കാനായി മാറ്റി.
മുറോമാച്ചി കാലഘട്ടത്തിൽ ഈ ഘടന പലതവണ പുനർനിർമ്മിക്കപ്പെട്ടു.
നിലവിലെ കോൺഫിഗറേഷൻ പ്രധാനമായും ഓഡ നൊബുനാഗയുടെ മകനായ ഒഡ നോബുകാറ്റ്സുവിന്റെ സൃഷ്ടിയാണ്.
ടെൻഷുവിനു മുകളിലുള്ള വാച്ച് ടവറിന്റെ പഴക്കം ചെന്ന വാസ്തുവിദ്യാ ശൈലി മുൻകാലങ്ങളിൽ പല ചരിത്രകാരന്മാരെയും ഇത് ജപ്പാനിലെ ഏറ്റവും പഴയ ടെൻഷുവാണെന്ന് വിശ്വസിക്കാൻ പ്രേരിപ്പിച്ചിട്ടുണ്ട്.
ഇത് 1580-കളിലെ നിർമ്മാണ സാമഗ്രികളിലെ മര വളയങ്ങളിലൂടെ സ്ഥിരീകരിച്ചു.
നിർമ്മാണവും നവീകരണവും 1620 വരെ തുടർന്നു.
ഒവാരി പ്രവിശ്യയുടെ ഒഡാ നോബുനാഗയുടെ ഏകീകരണത്തിനെതിരായ അവസാന തടസ്സമായിരുന്നു ഇനുയാമ കാസിൽ.
1560-ൽ ഒകെഹസാമ യുദ്ധത്തിൽ ഇമഗാവ വംശത്തെ നൊബുനാഗ പരാജയപ്പെടുത്തിയ ശേഷം, അദ്ദേഹത്തിന്റെ കസിൻ ഒഡ നൊബുകിയോ, മിനോ പ്രവിശ്യയിലെ സൈറ്റോ യോഷിതാറ്റ്സുവിന്റെ പിന്തുണയോടെ ഇനുയാമ കാസിൽ പിടിച്ചെടുത്തു.
1564-ൽ നോബുനാഗ കോട്ട തിരിച്ചുപിടിച്ചു.
നോബുനാഗയുടെ മരണശേഷം ടൊയോടോമി ഹിഡെയോഷി ഇഷിക്കാവ സദാകിയോയെ ഇനുയാമയുടെ കാസ്റ്റലനായി നിയമിച്ചു.
സമകാലിക രൂപകല്പനകൾക്ക് അനുസൃതമായി ഇഷിക്കാവ കോട്ടയുടെ പ്രതിരോധം പുനർനിർമ്മിച്ചു.
ഈ പുനർനിർമ്മാണത്തിന്റെ ഫലമാണ് ഡോൺജോണിന്റെ നിലവിലെ രൂപം.
സെക്കിഗഹാര യുദ്ധത്തിനുശേഷം, വിജയിയായ ടോകുഗാവ ഇയാസു ഇഷികാവ വംശത്തെ പുറത്താക്കുകയും കോട്ട ഒവാരി ഡൊമെയ്‌നിലേക്ക് മാറ്റുകയും ചെയ്തു.
ടോകുഗാവ ഷോഗുണേറ്റിന്റെ കീഴിൽ കോട്ട ഭരിച്ചത് നരുസ് വംശമാണ്.
മീജി പുനരുദ്ധാരണം വരെ ഒവാരി ടോകുഗാവ വംശത്തിന്റെ സാമന്തന്മാരായി ഇനുയാമ ഡൊമെയ്‌നിലെ ഡൈമിയോ ആയി ഭരിച്ചു.
പുതിയ മെയ്ജി സർക്കാർ 1871-ൽ ഇനുയാമ കാസിൽ പിടിച്ചെടുക്കുകയും ടെൻഷു ഒഴികെയുള്ള എല്ലാ സഹായ കെട്ടിടങ്ങളും നശിപ്പിക്കുകയും ചെയ്തു.
എന്നിരുന്നാലും, മഹത്തായ നെബി ഭൂകമ്പത്തിൽ കോട്ടയ്ക്ക് കേടുപാടുകൾ സംഭവിക്കുകയും 1895-ൽ നരുസ് കുടുംബം അത് നന്നാക്കി പരിപാലിക്കുകയും ചെയ്യുക എന്ന വ്യവസ്ഥയിൽ തിരികെ നൽകുകയും ചെയ്തു.
സ്വകാര്യ ഉടമസ്ഥതയിൽ ഈ കോട്ട ജപ്പാനിൽ സവിശേഷമായിരുന്നു.
2004-ൽ, ഐച്ചി പ്രിഫെക്ചറിന്റെ വിദ്യാഭ്യാസ ബോർഡ് സ്ഥാപിച്ച ലാഭേച്ഛയില്ലാതെ പ്രവർത്തിക്കുന്ന ഒരു ഫൗണ്ടേഷനിലേക്ക് കോട്ടയുടെ ഉടമസ്ഥാവകാശം മാറ്റി.
1961 നും 1965 നും ഇടയിൽ നടത്തിയ ടെൻഷു പൊളിച്ചുനീക്കുന്നതും ഉൾപ്പെടുന്ന ഒരു വലിയ തോതിലുള്ള പുനരുദ്ധാരണ പ്രവർത്തനത്തിലൂടെ അത്തരം സിദ്ധാന്തം തെളിയിക്കപ്പെടുന്നതുവരെ 1599-ൽ ഇനുയാമ കാസിലിന്റെ ടെൻഷു കനയാമ കാസിലിൽ നിന്ന് കോട്ടയിലേക്ക് മാറ്റപ്പെട്ടുവെന്ന് വളരെക്കാലമായി വിശ്വസിക്കപ്പെട്ടിരുന്നു.
ചിത്രശാല A view of the castle, taken in 1937 Inuyama Castle and Kiso River Castle Town Inuyama Festival Inuyama Castle and karakuri float Karakuri float Inuyama castle front gate അവലംബം പുറംകണ്ണികൾ ഇനുയാമ കാസിൽ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) (in Japanese) Inuyama Castle official site (in English) Inuyama Castle official site Guide to Japanese Castles Japan Guide The Yamasa Institute Archived 2016-03-05 at the Wayback Machine .
ഇനുയാഷാ ഇംഗ്ലീഷ് വിലാസം https://ml.wikipedia.org/wiki/InuYasha
റുമികോ തകഹാഷി എഴുതി, വരച്ച ഒരു ജാപ്പനീസ് ചിത്രകഥ ( മംഗ ) യാണു ഇനുയാഷാ ( InuYasha , 犬夜叉).
ജപ്പാനിന്റെ സെന്ഗോക്കു ഘട്ടത്തിൽ എത്തിച്ചേരുന്ന കഗോമേ ഹിഗുറാഷി എന്ന പതിനഞ്ചുകാരിയുടെയും ഇനുയാഷാ എന്ന നായമനുഷ്യന്റെയും കഥയാണ്‌ ഇത്.
ഇനുയാഷയിലെ പ്രധാന സ്ത്രീ കഥാപാത്രമാണ് കഗോമേ ഹിഗുറാഷി.
ആധുനിക ടോക്കിയോവിലെ ഒരു സാധാരണ പതിനഞ്ചു വയസ്സുകാരിയിരുന്ന കഗോമേ പെട്ടെന്നൊരു സാഹചര്യത്തിൽ പുരാതന ജപ്പാനിലേക്ക് വലിച്ചിഴക്കപ്പെടുന്നു.
അവിടെ അവൾ ഒരു നായ് മനുഷ്യനായ ഇനുയാഷയെ പരിചയപ്പെടുന്നു.
ഇനുയാഷയെ കണ്ടുമുട്ടുന്നതിനു അഞ്ഞൂറു വർഷം മുൻപ് കൊല്ലപെട്ട കീകിയോ എന്ന പൂജാരിണിയുടെ പുനർജന്മമാണ് താനെന്നും, മരിക്കുമ്പോൾ അവരുടെ കയ്യിലുണ്ടായിരുന്ന നാല് ആത്മാക്കളുടെ രത്നം തൻറെ ശരീതിനകത്താണെന്നും അവൾ മനസ്സിലാക്കുന്നു.
പുരാതന യുഗത്തിലേക്ക് അവളെ കൊണ്ടുപോന്ന പഴുതാര സ്ത്രീ അവളുടെ ദേഹത്തിൽ നിന്നെടുത്ത ആ രത്നം പുറത്തെക്കപെടുന്നു കട്ടുകൊണ്ടുപോകാൻ ശ്രമിക്കുന്ന അസുര കാക്കയെ അമ്പേയത് വീഴ്ത്താനുള്ള ശ്രമത്തിൽ പല ചില്ലുകളായി പൊട്ടിത്തെറിക്കുന്നു.
അവ ദുഷ്ടരുടെ കയ്യിൽ എത്താതെ തിരികെ വീണ്ടെടുക്കാൻ കഗോമെ, ഇനുയാഷാ, മിറോക്കു, സാൻഗോ, ഷിപ്പോ എന്നിവർ ഒരുമിക്കുന്നു.
പുറമെ നിന്നുള്ള കണ്ണികൾ InuYasha എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Shonen Sunday' s Official InuYasha manga website Archived 2006-11-27 at the Wayback Machine .
(in Japanese) Viz's official InuYasha website Sunrise's official InuYasha anime website (in Japanese) Yomiuri Television's official InuYasha anime website (in Japanese) Official Sunrise InuYasha: The Final Act anime website (in Japanese) Inu Yasha (manga) at Anime News Network 's Encyclopedia Inu Yasha (anime) at Anime News Network 's Encyclopedia
ഇനിയും മരിച്ചിട്ടില്ലാത്ത നമ്മൾ ഇംഗ്ലീഷ് വിലാസം https://ml.wikipedia.org/wiki/Iniyum_Marichittillatha_Nammal
1980ൽ പുറത്തിറങ്ങിയ ഈ ചിത്രം സംവിധാനം ചെയ്തത് രവീന്ദ്രനാണ്.
ഗാനങ്ങൾ ഈ ചിത്രത്തിൽ ഇല്ല.
പശ്ചാതല സംഗീതം നിർവ്വഹിച്ചത് കാവാലം പദ്മനാഭനാണ്.
ചിത്ര സംയോജനം പി രാമൻ നായരാണ്.
ക്യാമറ നിർവ്വഹണം മൂർത്തി എന്ന അപരനാമത്തിൽ അറിയപ്പെട്ടിരുന്ന കസ്തൂരി ആർ ആണ്.
റിലീസ് ചെയ്ത തിയതി ലഭ്യമല്ല.
ടി ആർ ഓമന ഈ ചിത്രത്തിൽ അഭിനയിച്ചിട്ടുണ്ട്.
അടയ്ക്കാ വണ്ട് ഇംഗ്ലീഷ് വിലാസം https://ml.wikipedia.org/wiki/Araecerus_fasciculatus
ആന്ദ്രിബിഡേ കുടുംബത്തിൽപ്പെടുന്ന ഒരിനം വണ്ടുകളാണ് അടയ്ക്കാ വണ്ട് (Coffee Bean Weevil).
ഇവയ്ക്ക് ഏതാണ്ട്  3–5 മില്ലിമീറ്റർ നീളമുണ്ടാവും.
ചാരനിറം കലർന്ന ഈ വണ്ടുകൾ കാപ്പിക്കുരു, കൊക്കോ തുടങ്ങിയവയെ ആക്രമിക്കുന്നവയാണ്.
ശേഖരിച്ചുവചിരിക്കുന്ന വിളകളെയാണ് ഇവ സാധാരണ ആക്രമിക്കുന്നത്.
ഇവയുടെ ലാർവകൾ വിത്തുകളുടെ ഉള്ളിലേക്ക് ദ്വാരങ്ങൾ ഉണ്ടാക്കി അതിനുള്ളിൽ പ്യൂപ്പയായി മാറുന്നു.
വളർച്ചയെത്തിയ കീടങ്ങൾ വിത്തിനു ദ്വാരമുണ്ടാക്കി പുറത്തേക്കു വരുന്നു.
മധ്യരേഖപ്രദേശങ്ങളിൽ ആണ് ഇവ കാണപ്പെടുന്നത്.
അടരുന്ന കക്കകൾ
ആഷാമേനോൻ രചിച്ച ഗ്രന്ഥമാണ് അടരുന്ന കക്കകൾ .
മികച്ച യാത്രാവിവരണത്തിനുള്ള 1995-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ്
അടയ്ക്കാപ്പാണൽ ഇംഗ്ലീഷ് വിലാസം https://ml.wikipedia.org/wiki/Tadehagi_triquetrum
ഫാബേസീ സസ്യകുടുംബത്തിലെ ഒരു കുറ്റിച്ചെടിയാണ് അടയ്ക്കാപ്പാണൽ (Tadehagi triquetrum) .
പരമാവധി മൂന്നു മീറ്റർ വരെ ഉയരം വയ്ക്കുന്ന ഈ ചെടി തെക്കേ ഏഷ്യ , കിഴക്കേഷ്യ , തെക്കുകിഴക്കേ ഏഷ്യ എന്നിവിടങ്ങളിൽ വ്യാപകമായി കാണുന്നു.
നിത്യഹരിത വനങ്ങളിലും ഇലകൊഴിയും ഈർപ്പവനങ്ങളിലും സമതലങ്ങളിലും വളരുന്നു.
ജൂലൈ മുതൽ ഡിസംബർ വരെയാണ് ഇതിൽ പൂക്കളും കായ്കളും ഉണ്ടാകുന്നത്.
രോമാവൃതവും കോണുകളുള്ളതുമാണ് ഇവയുടെ തണ്ടുകൾ.
5-15 പത്രകങ്ങളുള്ള സംയുക്തപത്രങ്ങളുടെ അടിഭാഗം രോമാവൃതവും മുകൾഭാഗം മിനുസമുള്ളതുമാണ്.
പൂവുകൾ പാടലവർണ്ണമാണ്.
സബ്‌സ്‌പീഷിസ് Tadehagi triquetrum alatum (DC.) H.Ohashi Tadehagi triquetrum auriculatum (DC.) H.Ohashi അവലംബം Four new prenylated isoflavonoids in Tadehagi triquetrum A new lignan with hypoglycemic activity from Tadehagi triquetrum
പുറത്തേക്കുള്ള കണ്ണികൾ വിക്കിസ്പീഷിസിൽ Tadehagi triquetrum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Tadehagi triquetrum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അടയ്ക്കാമണിയൻ ഇംഗ്ലീഷ് വിലാസം https://ml.wikipedia.org/wiki/Sphaeranthus_indicus
ആസ്റ്ററേസീ സസ്യകുടുംബത്തിലെ ഒരു കുറ്റിച്ചെടിയാണ് അടയ്ക്കാമണിയൻ .
( ശാസ്ത്രീയനാമം : Sphaeranthus indicus ) .
കേരളത്തിൽ അങ്ങോളമിങ്ങോളം വയലുകളിലും വരമ്പുകളിലും ധാരാളമായി വളരുന്നു.
ഈർപ്പത്തിന്റെ സാന്നിധ്യം ആവശ്യമാണ്‌.
രസാദി ഗുണങ്ങൾ രസം			:കടു, തിക്തം ഗുണം		:രൂക്ഷം, ലഘു, തീക്ഷ്ണം വീര്യം			:ഉഷ്ണം വിപാകം		:കടു
ഔഷധയോഗ്യ ഭാഗം
സമൂലം വിവരണം
അരമീറ്ററോളം ഉയരമുണ്ട്.
കുറിപ്പുകൾ ഔഷധഉപയോഗങ്ങൾ ഒന്നും ശാസ്ത്രീയമായി തെളിയിച്ചവ ആകണമെന്നില്ല.
ഔഷധമാത്ര - ചൂർണ്ണം - 3 മുതൽ 5 ഗ്രാം വരെ.
തൈലം - 1 മുതൽ 2 തുളളി വരെ.
മൂത്രതടസ്സം മാറ്റുവാൻ - 4 മുതൽ 6 തുളളിവരെ.
കൂടുതൽ വിവരങ്ങൾ - ഹപുഷ്പാ കടു തിക്തോഷ്ണാ ഗൂരൂവാതവലാ സജിത്
പ്രദരോദരവീട് ബന്ധ ശുലഗുൽമാർശസാം ഹിതാ.
- രാജനിഘണ്ടു.
ഹപുഷ്പാ തൂവരാ തിക്താ കടുഷ്ണാ ദീപനി ഗൂരൂ
ഗ്രഹണി ഗൂല്മാ ശുലാർശോ വാതപിത്തോദരാപഹാ - രാജനിഘണ്ടു.
ഗർഭിണികൾ നിരന്തരമായി ഉപയോഗിച്ചാൽ ഗർഭപാതമുണ്ടാകും.
കേരളത്തിൽ ഉപയോഗിക്കുന്ന സുര്യകാന്തികൂലത്തിൽപ്പെട്ട സ്ഫീറാന്തസ് ഇൻസിക്കസ് ലീൻ എന്ന സസ്യത്തിൻറ രസാദിഗൂണങ്ങൾ -
രസം - തിക്തം, കടു.
ഗൂണം - ലഘു, രൂക്ഷം.
വീര്യം - ഉഷ്ണം.
വിപാകം - കടു.
വിശ്വവിജ്ഞാനകോശത്തിൽ അടയ്ക്കാമണിയൻ എന്ന ഈ സസ്യത്തെ വിവരിക്കുന്നത് ഇങ്ങനെയാണ് - ഇത് സൂര്യകാന്തികൂലത്തിൽപ്പെട്ട ഔഷധിയാണ്.
ചെടിയ്ക്ക് ആകെ ശക്തിയായ ഗന്ധമുണ്ട്.
അരമീറ്റർ ഉയരത്തിൽ വളരൂന്നു.
ഈ ചെടിയുടെ ഇലകൾ ഒന്നിടവീട്ടുളള മുട്ടുകളിൽ കാണപ്പെടുന്നു.
ഇലടുടെ വക്ക് പല്ലുകൾ പോലെ പലതായി ഭാഗിച്ചാണ് ഇരിക്കുന്നത്.
ഇലഞെട്ട് കാണ്ധത്തോട് ചേരുന്ന ഭാഗം ചിറകുകൾ പോലെയാണ്.
ഭാഷനാമങ്ങൾ - സംസ്കൃതം - മുണ്ധി, ഭിക്ഷു, തപോധന.
ഹിന്ദി - ഗോരസ്, മുണ്ധീ.
തമിഴ് - വിഷ്ണുകരരണ്ടയ്.
ഭാവപ്രകാശനിഘണ്ടുവിൽ രണ്ട് തരം ഹപുഷയെപ്പറ്റി പറയുന്നു.
വിസ്രഗന്ധാ, പലാശീ എന്നൊക്കെ നാമങ്ങൾ ഉളളതുകാരണം മാംസത്തിെൻറ ഗന്ധമായും രൂപമായും ഈ സസ്യത്തിന് സാദൃശ്യമുണ്ട്.
ഈ സസ്യം സന്ദിഗ്ദ്ധദ്രവ്യമാണ്.
അവലംബം 1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ഔഷധസസ്യങ്ങൾ - ഡോ. എസ് .
നേശമണി പുറത്തേക്കുള്ള കണ്ണികൾ
ഫ്ലവേഴ്സ് ഒഫ് ഇൻഡ്യ
അടവി ഇംഗ്ലീഷ് വിലാസം https://ml.wikipedia.org/wiki/Adavi,_Kerala
പത്തനംതിട്ട ജില്ലയിലെ കൊന്നിയിൽ സ്ഥിതിചെയ്യുന്ന ഒരു പ്രധാന വിനോദസഞ്ചാര കേന്ദ്രമാണ് അടവി .
കല്ലാർ നദിയുടെ തീരത്തായാണ് ഇത് സ്ഥിതിചെയ്യുന്നത്.
കേരള ടൂറിസം ഡെവലപ്‌മെന്റ് കോർപ്പറേഷനും വനം, വന്യജീവി വകുപ്പും സംയുക്തമായാണ് അടവിയിലെ ഇക്കോ ടൂറിസം പദ്ധതി ആരംഭിച്ചത്.
ആകർഷണം
അടവിയിലെ പ്രധാന ആകർഷണം കുട്ടവഞ്ചി സവാരി, കല്ലാർ നദിയുടെ തീരത്ത് മരത്തിന് മുകളിൽ സ്ഥാപിച്ചിരിക്കുന്ന ബാംബൂ ഹട്ട് എന്നിവയാണ്.
ചിത്രശാല പെരുവാലി ബാംബൂ ഹട്ട് പെരുവാലി ബാംബൂ ഹട്ട് ദൂരക്കാഴ്ച കുട്ടവഞ്ചി കുട്ടവഞ്ചികൾ കരയിൽ കയറ്റിവച്ച നിലയിൽ അവലംബം Featured image candidate star ഈ ചിത്രം തെരഞ്ഞെടുത്ത ചിത്രമാക്കാൻ നിർദ്ദേശിക്കപ്പെട്ടിരിക്കുന്നു.
ഒരു തിരഞ്ഞെടുത്ത ചിത്രത്തിനു വേണ്ട മാനദണ്ഡങ്ങൾ പാലിക്കുന്നുണ്ടോ എന്ന് പരിശോധിച്ച് അഭിപ്രായം രേഖപ്പെടുത്തുക.
അടവാലൻ തിരണ്ടി ഇംഗ്ലീഷ് വിലാസം https://ml.wikipedia.org/wiki/Stingray
കേരളത്തിന്റെ തീരസമുദ്രങ്ങളിൽ ധാരാളമായി കാണുന്ന ഒരിനം തിരണ്ടിമത്സ്യമാണ് അടവാലൻ തിരണ്ടി ( ഇംഗ്ലീഷ് :Stingray).
ബറ്റോയ്ഡി (Batoidei) മത്സ്യഗോത്രത്തിൽ പെടുന്ന ഇവയുടെ ശാസ്ത്രനാമം: ഡാസിയാറ്റിസ് സെഫെൻ (Dasyatis sephendei).